
	Περιγραφή

	
	Βασικά Χαρακτηριστικά

	Η ηλεκτρονική πλατφόρμα «e-Class» αποτελεί την πρόταση του Ακαδημαϊκού Διαδικτύου GUnet για την υποστήριξη των Υπηρεσιών Ασύγχρονης Τηλεκ-παίδευσης στην Τριτοβάθμια Εκπαίδευση. Στόχος της είναι η ενσωμάτωση νέων τεχνολογιών και η εποικο-δομητική χρήση του Διαδικτύου στην Εκπαιδευτική Διαδικασία.

Η εισαγωγή της Ασύγχρονης Τηλεκπαίδευσης δίνει νέες δυνατότητες στην εκπαίδευση, προσφέροντας ένα μέσο αλληλεπίδρασης και συνεχούς επικοινωνίας εκπαιδευτή -εκπαιδευόμενου. Παράλληλα, υποστηρίζει την ηλεκ-τρονική οργάνωση, αποθήκευση και παρουσίαση του εκπαιδευτικού υλικού, ανεξάρτητα από τους περιο-ριστικούς παράγοντες του χώρου και του χρόνου της κλασσικής διδασκαλίας, δημιουργώντας τις προϋπο-θέσεις ενός δυναμικού περιβάλλοντος εκπαίδευσης.

Η Πλατφόρμα «e-Class» είναι σχεδιασμένη με προσανατολισμό την ενίσχυση και υποστήριξη της εκπαιδευτικής δραστηριότητας. Κεντρικός ρόλος είναι αυτός του καθηγητή στον οποίο δίνει τη δυνατότητα να οργανώνει εύχρηστα και λειτουργικά ηλεκτρονικά μαθήματα, με το υλικό που διαθέτει (σημειώσεις, παρουσιάσεις, κλπ.), τα οποία θα δρουν επικουρικά στην εκπαιδευτική του δραστηριότητα και την επαφή του με τους φοιτητές. 

Η Πλατφόρμα «e-Class» βασίζεται στη φιλοσοφία του λογισμικού ανοικτού κώδικα και οι βασικοί άξονες στο σχεδιασμό της είναι η ευκολία χρήσης (χωρίς την απαίτηση τεχνικών γνώσεων), η προσαρμοστικότητα στις απαιτήσεις καθώς και η ευκολία αναβάθμισης και επέκτασης.


	
	Τα βασικά χαρακτηριστικά της πλατφόρμας είναι:

1. οι διακριτοί ρόλοι των χρηστών

2. οι κατηγορίες των μαθημάτων

3. η ευκολία χρήσης & δημιουργίας μαθήματος

4. η δομημένη παρουσίαση του μαθήματος



	
	
	Ρόλοι Χρηστών

	
	
	Οι ρόλοι των χρηστών που υποστηρίζονται είναι ο καθηγητής, ο χρήστης-φοιτητής και ο διαχειριστής. 

Κεντρικός ρόλος είναι αυτός του καθηγητή ο οποίος είναι υπεύθυνος για τη δημιουργία και διαχείριση των ηλεκτρονικών μαθημάτων. Ο λογαριασμός του καθηγητή δημιουργείται από τους διαχειριστές της πλατφόρμας, κατόπιν αίτησης του ενδιαφερομένου. Ο καθηγητής μπορεί να δημιουργήσει όσα μαθήματα επιθυμεί, να εγγράφει/διαγράφει χρήστες-φοιτητές  σε/από αυτά, να εισάγει το ψηφιακό υλικό του μαθήματος (κείμενα, εικόνες, παρουσιάσεις, video, κλπ), να δημιουργεί ομάδες συζητήσεων καθώς και ασκήσεις αυτοαξιολόγησης.

Ο χρήστης-φοιτητής μπορεί να εγγραφεί σε όσα μαθήματα του επιτρέπεται, να μελετήσει το ψηφιακό υλικό, να συμμετάσχει σε ομάδες συζητήσεων καθώς και σε ασκήσεις αυτοαξιολόγησης. Ο λογαριασμός του χρήστη δημιουργείται αυτόματα με την εγγραφή του στην πλατφόρμα.

Τέλος ο διαχειριστής είναι αυτός που έχει την εποπτεία όλης της πλατφόρμας, δημιουργεί τους λογαριασμούς των καθηγητών, διαχειρίζεται και ανανεώνει (για το νέο εξάμηνο) όλα τα μαθήματα, ελέγχει τους λογαριασμούς   των χρηστών, καθώς επίσης παρακολουθεί και διαχειρίζεται τον εξυπηρετητή και τη βάση δεδομένων.



	
	
	Κατηγορίες Μαθημάτων

	
	
	Οι κατηγορίες των μαθημάτων που υποστηρίζονται είναι τα ανοικτά, τα ανοικτά σε εγγραφή καθώς και τα κλειστά  μαθήματα. Αναλυτικότερα:

Ανοικτά μαθήματα είναι τα μαθήματα ελεύθερης πρόσβασης, στα οποία μπορεί να έχει πρόσβαση ένας χρήστης ακόμα κι αν δεν διαθέτει λογαριασμό.

Ανοικτά σε εγγραφή είναι τα μαθήματα στα οποία μπορεί να έχει πρόσβαση ένας χρήστης μόνο αν έχει λογαριασμό στην πλατφόρμα και εγγραφεί σε αυτά.

Τέλος κλειστά μαθήματα θεωρούνται τα μαθήματα στα οποία μπορεί να εγγραφεί ένας χρήστης που έχει λογαριασμό στην πλατφόρμα μόνο αν του το επιτρέψει ο καθηγητής.



	Λειτουργίες & Δυνατότητες

	
	Ελάχιστες Απαιτήσεις Συστήματος

	Η πλατφόρμα «e-Class» αποτελεί ένα ολοκληρωμένο σύστημα αποθήκευσης, οργάνωσης και παρουσίασης ψηφιακού εκπαιδευτικού υλικού. Ειδικότερα τα στοιχεία που συνθέτουν ένα ψηφιακό μάθημα και  εισάγονται/ελέγχονται από τον καθηγητή είναι τα εξής:

1. Ατζέντα  που παρουσιάζει χρονικά τα γεγονότα σταθμούς του μαθήματος (διαλέξεις, συναντήσεις, αξιολογήσεις, κλπ)
2. Έγγραφα που περιέχουν το εκπαιδευτικό υλικό του μαθήματος (κείμενα, παρουσιάσεις, κλπ)

3. Ανακοινώσεις που αφορούν το μάθημα και ενημε-ρώνουν τους εκπαιδευόμενους

4. Περιοχές Συζητήσεων για ανταλλαγή απόψεων και ιδεών σε θέματα σχετικά το μάθημα.

5. Ομάδες Εργασίας (ανοικτές ή κλειστές) που απαρτίζονται από εκπαιδευόμενους και καθηγητές 

6. Σύνδεσμοι από το Διαδίκτυο που αφορούν το μάθημα

7. Εργασίες Φοιτητών είναι η περιοχή όπου οι εκπαιδευόμενοι «τοποθετούν» τις εργασίες τους

8. Λίστα με τους εγγεγραμμένους Χρήστες του μαθήματος, το ρόλο τους (εκπαιδευόμενος,  καθη-γητής, διαχειριστής) και το email τους

9. Ασκήσεις αυτοαξιολόγησης τις οποίες δημιουργεί ο καθηγητής του μαθήματος 

10. Περιγραφή Μαθήματος όπου δίνονται  πληροφο-ρίες που αφορούν τους στόχους, τη δομή του, τους καθηγητές που το υποστηρίζουν κλπ

11. Βίντεο όπου αποθηκεύονται οι ψηφιοποιημένες διαλέξεις του μαθήματος, 
12. Πρόγραμμα Μαθήματος όπου παρουσιάζεται η δομή του μαθήματος σε τίτλους
	
	Για την αποτελεσματική λειτουργία της πλατφόρμας «e-Class» ο εξυπηρετητής που θα τη φιλοξενήσει θα πρέπει να πληροί τις παρακάτω ελάχιστες απαιτήσεις: 

1. Pentium ΙΙΙ 600 MHz, 256 MB RAM

2. Οποιαδήποτε διανομή Linux ή Solaris Windows NT 4.0 Server (SP4+) ή Windows 2000 Server/Advanced Server (SP2) 
3. Apache 1.3 Web Server

4. Εγκατάσταση PHP4

5. Εγκατάσταση MySQL Database Server

6. 250 MB ελεύθερος χώρος δίσκου για την εγκατά-σταση της πλατφόρμας

7. 5-15 ΜΒ ελεύθερος χώρος δίσκου για κάθε μάθημα

8. Δικτυακή διασύνδεση με σταθερή δρομολογήσιμη IP διεύθυνση
Για την πρόσβαση στην υπηρεσία απαιτείται μόνο η σύνδεση με το Internet (τουλάχιστον 28.8Kbps) και η χρήση ενός φυλλομετρητή (Internet Explorer 4.01+ ή Netscape 4.06+).



	
	
	Επικοινωνία

	
	
	Για περισσότερες πληροφορίες σχετικά με την πλατφόρμα «e-Class» μπορείτε να επικοινωνείτε με την  Ομάδα Ασύγχρονης Τηλεκπαίδευσης του GUnet.

Διεύθυνση:     
GUnet – Ακαδημαϊκό Διαδίκτυο

Ομάδα Ασύγχρονης Τηλεκπαίδευσης
Κέντρο Λειτουργίας και Διαχείρισης Δικτύου
Πανεπιστημιούπολη, Ιλίσια 157 84   Αθήνα


Τηλέφωνο:     +30 210 7275631

           Fax:     +30 210 7275601

       E-mail:     teledu@gunet.gr
          URL:     http://eclass.gunet.gr

